EkBass/fiwiki-20250220-pages-articles huggingface dataset:
David d’Angers

David d’Angers (oikealta nimeltään Pierre-Jean David) (12. maaliskuuta 1788 Angers – 6. tammikuuta 1856 Pariisi) oli ranskalainen kuvanveistäjä. ==Elämä ja ura== Vendéen kapinoissa taistelleen puusepän poika David lähti 1807 Pariisiin ja sai töitä Arc de Triomphe du Carrouselin koristeveistäjänä. Vähävaraisena elänyt David päsi vuonna 1809 Philippe-Laurent Rolandin oppiin. Ponnisteltuaan taloudellisesti puolitoista vuotta hän sai Angersin kunnalta pienen apurahan. Vuonna 1811 hän voitti Prix de Rome -palkinnon Epaminondas- teoksella. Palkinnon myötä hän vietti Roomassa viisi vuotta, jonka aikana hän oli erityisen innostunut Antonio Canovan teoksista. Palattuaan Pariisiin vuonna 1816 lyhyen Lontoon-vierailun jälkeen hänelle avautui verrattain menestyksekäs ura. Hän sai Ranskassa monia virallisia toimeksiantoja, ja hän osallistui muun muassa vuonna 1824 Louvren Cour Carréen koristeluihin ja 1827 Arc de Triomphe du Carrousel muutostöihin. Davidin rintakuvia ja medaljonkeja oli hyvin paljon, ja monet hänen aikansa kuuluisimmista miehistä ja naisista istuivat niiden mallina. Davidin tärkeimpiä teoksia ovat Panthéonin julkisivun reliefi, kenraali Jacques-Nicolas Gobertin muistomerkki Pariisin Père- Lachaise-hautausmaalla ja Louvressa oleva Filopoimen. Yksi parhaista Davidin teoksista oli myös Johannes Gutenbergin patsas Strasbourgissa, mutta hän itse arvosti eniten Vendéen kapinoiden rumpalipojan Joseph Baran patsasta ja kreikkalaisen vapaustaistelija Markos Botzarisin muistomerkkiä, joka muodostuu nuoresta naishahmosta. David toimi vuodesta 1826 myös École des Beaux-Artsin professorina. Heikentyneen terveyden takia hän joutui 1842 luopumaan opetustöistä, mutta hän jatkoi silti uraansa taiteilijana. David valittiin 1848 lyhytaikaisen Ranskan toisen tasavallan aikana Pariisin 11. arrondissementin pormestariksi ja perustuslakia säätäneen kansalliskokouksen jäseneksi. Hän joutui maanpakoon vuoden 1851 vallankaappauksen seurauksena mutta pystyi palaamaan Ranskaan jo seuraavana vuonna. Fronton_Panthéon_Paris_2016-12-03.jpg|Panthéonin julkisivu The_Greek_child_of_David_d'Angers_reads_the_name_of_Botzaris.jpg|Markos Botsarisin muistomerkki Philopoemen_David_Angers_Louvre_LP1556.jpg|Filopoimen ==Lähteet== ==Aiheesta muualla== Luokka:Ranskalaiset kuvanveistäjät Luokka:Vuonna 1788 syntyneet Luokka:Vuonna 1856 kuolleet
Mythicomycetaceae

Mythicomycetaceae on sieniheimo, jossa on kaksi lajia: myytikkä (Mythicomyces corneipes) ja kostikka (Stagnicola perplexa). Heimon molempien lajien taksonominen asema on pitkään ollut epäselvä, mutta molekyylitutkimusten perusteella ne ovat läheisintä sukua Psathyrellaceae-heimolle. Jotkin lähteet luokittelevatkin nykyään myytikän ja kostikan Psathyrellaceae-heimoon, mikä ei ole kuitenkaan mielekästä siinä mielessä, että näillä kahdella lajilla ei ole selkeitä morfologisia yhtäläisyyksiä heimon muiden lajien kanssa. Tästä syystä vuonna 2019 kuvattiin myytikän ja kostikan sisältävä Mythicomycetaceae-heimo, joka on Psathyrellaceae-heimon sisarryhmä. Mythicomycetaceae-lajit ovat tummaitiöisiä helttasieniä. Ekologialtaan ne ovat saprotrofeja, jotka kasvavat karikkeella. Niitä tavataan pääosin lauhkean ja boreaalisen vyöhykkeen metsissä. Kostikka ja myytikkä ovat pohjoisen pallonpuoliskon lajeja. Molemmat elävät Euroopassa ja Pohjois-Amerikassa, myytikkä lisäksi Aasiassa. Kumpikin on Suomessa harvinainen,Kytövuori et al. 2005, s. 375Kytövuori et al. 2005, s. 414 ja myytikkä on myös uhanalainen. == Luokittelu == * Heimo: Mythicomycetaceae ** Suku: Myytikät (Mythicomyces) *** Laji: Myytikkä (Mythicomyces corneipes) ** Suku: Kostikat (Stagnicola) *** Laji: Kostikka (Stagnicola perplexa) == Lähteet == * Kytövuori, Ilkka et al.: Helttasienten ja tattien ekologiataulukko. Teoksessa === Viitteet === Luokka:Agaricineae Luokka:Helttasienet
Suomen taideakatemian palkinto

Suomen taideakatemian palkinto on Suomen taideakatemian kuvataidepalkinto, jota on jaettu joka toinen vuosi alkaen vuodesta 2013.Suomen taideakatemia: Palkinnot Viitattu 27.10.2022. Palkinto on Suomen suurimpia Ars Fennican jälkeen.Ilkka Mattila: Suomen taideakatemian 25 000 euron palkinnon sai Katarina Reuter. Helsingin Sanomat 15.6.2022. Viitattu 9.3.2023. Palkinto myönnetään parhaassa luomisvireessään olevalle ja kansainvälisesti kiinnostavalle suomalaiselle kuvataiteilijalle, joka ei aiemmin ole saanut suuria palkintoja. Palkintosummaan 25 000 euroa liittyy näyttely modernin taiteen museo Emmassa ja näyttelykirja. Palkintoehdokkaat ja valintalautakunnan kokoonpano julkistetaan jakovuoden keväällä.Suomeen uusi 25 000 euron kuvataidepalkinto, Turun Sanomat 30.1.2013. Viitattu 27.10.2022. ==Palkinnon saajat== * 2013 Tuomas A. Laitinen * 2015 Camilla Vuorenmaa * 2017 Outi Pieski * 2019 Aaron Heino * 2022 Katarina ReuterEmmamuseum: Suomen taideakatemian palkinto myönnetty kuvataiteilija Katarina Reuterille 15.06.2022, viitattu 27.10.2022. ==Lähteet== Luokka:Kuvataidepalkinnot Luokka:Suomalaiset taide- ja kulttuuripalkinnot
Vélodrome National

Vélodrome National, viralliselta nimeltään Vélodrome National de Saint- Quentin-en-Yvelines, on vuonna 2014 valmistunut velodromi. Areena sijaitsee Montigny-le-Bretonneux’n kunnassa noin 25 kilometriä Pariisista lounaaseen. Se soveltuu myös muihin sisäurheilutapahtumiin. Sen viereen on rakennettu BMX- pyöräilykeskus. Areenalla järjestetään vuoden 2024 kesäolympialaisten ratapyöräilykilpailut. Vélodrome National on myös Ranskan pyöräilyliiton päämaja, sekä Ranskan ratapyöräilyjoukkueiden koulutuskeskus. Siellä on järjestetty ratapyöräilyn maailmanmestaruuskilpailut vuosina 2015 ja 2022. Tiedosto:Vélodrome en travaux Montigny 2.jpg|Velodromin rakennustyöt vuonna 2013. Tiedosto:131023 Velodrome.jpg|BMX-pyöräilykeskus. Tiedosto:140201_Velodrome.jpg|Velodromi sisältä. == Lähteet == == Aiheesta muualla == Luokka:Velodromit Luokka:Ranskan urheilupaikat Luokka:Kesäolympialaiset 2024 Luokka:Kesäparalympialaiset 2024 Luokka:Yvelines
Kavo Käyhkö

Eino Kalervo (Kavo) Käyhkö (9. lokakuuta 1907 Pietari – 9. elokuuta 1972 Helsinki) oli suomalainen insinööri, yrittäjä ja yritysjohtaja, joka sai kauppaneuvoksen arvonimen. == Henkilöhistoria == Käyhkön vanhemmat olivat ylikonduktööri Juho Käyhkö ja Aino Lovisa Palmros ja puoliso vuodesta 1934 Sirkka Pakkanen. Uimari Karri Käyhkö oli Kavo Käyhkön poika. Kauko Käyhkö ja Kyösti Käyhkö olivat puolestaan Kavo Käyhkön veljiä. Kavo Käyhkö tuli ylioppilaaksi Helsingin Suomalaisesta normaalilyseosta 1926 ja valmistui diplomi-insinööriksi Teknillisestä korkeakoulusta 1931. Hän oli Ab Vägförbättringarin työmaainsinööri Ruotsissa 1930–1931, Oy Viarecta Ab:n teknillinen johtaja 1932–1945, Oy Colas Ab:n teknillinen johtaja 1932–1945 ja Rakennus Oy Cultorin perustajia, toimitusjohtaja 1945–1965 ja hallituksen puheenjohtaja vuodesta 1945. Käyhkö oli myös Industrial Oversea Products Oy Inops Ab:n perustaja, toimitusjohtaja 1947–1968 ja hallituksen puheeejohtaja vuodesta 1949, Finnish Engineering Co Finencon perustajia 1956, Cultor Jordan Co Ltd:n perustaja ja hallituksen puheenjohtaja 1964–1967, Finnasfalt- työyhtymän perustaja ja hallituksen puheenjohtaja vuodesta 1965 sekä Tiemassat Oy:n perustaja ja johtokunnan puheenjohtaja vuodesta 1966. Käyhkö oli Rakennusinsinööri-lehden päätoimittaja ja taloudenhoitaja 1945–1954, Asfalttiurakoitsijain Liiton aikakauslehden Asfaltin toimittaja 1955–1966 ja kulkulaitosten ja yleisten töiden ministeriön julkaisun Kymron tiedotuksia päätoimittaja 1946–1948. Käyhköllä oli lisäksi useita asiantuntija- ja luottamustehtäviä, hän oli muun muassa Asfalttiurakoitsijain Liiton perustajajäseniä, liiton puheenjohtaja 1964–1965, useiden työvaliokuntien jäsen ja liiton ensimmäinen kunniapuheenjohtaja 1967. Teknilliselle korkeakoululle Käyhkö lahjoitti stipendirahaston 1950. Molempiin sotiin osallistunut Käyhkö oli sotilasarvoltaan reservin majuri (1944). Kauppaneuvoksen arvonimen hän sai 1970. Taiteilija Essi Renvall veisti hänen muotokuvansa 1957.Kuka kukin on 1954, s. 428. Viitattu 27.10.2022. == Julkaisuja == * Tienpäällysteet, 1936 * Emulsiopäällysteet ja niiden kannattavaisuus, 1939 * Juho Käyhkö 70 v. 9.3.1945, 1945 * Tienpäällysteet: päällysteenrakennuksen oppi- ja käsikirja, 1945 * 50 vuotta Suomen teollisuutta ja taloutta, 1946 (toim.) == Lähteet == Luokka:Suomalaiset insinöörit Luokka:Suomalaiset tietokirjailijat Luokka:Suomalaiset päätoimittajat Luokka:Suomalaiset lahjoittajat Luokka:Suomalaiset yrittäjät Luokka:Suomalaiset yritysjohtajat Luokka:Kauppaneuvokset Luokka:Vuonna 1907 syntyneet Luokka:Vuonna 1972 kuolleet
Jääpallon Suomen Cup 2022–2023

Jääpallon Suomen Cup-mestaruus 2022–2023 ratkaistiin kahdeksalla joukkueella. Alkuottelut pelattiin kahdessa lohkossa, joista kummastakin voittajat etenivät suoraan loppuotteluun. Suomen Cupin järjestää Suomen Jääpalloliitto.https://www.finbandy.fi/fi/bandyliiga/suomen-cupin-finaali/ Porin Narukerä voitti Suomen Cupin mestaruuden.https://www.finbandy.fi/fi/narukera-suomen-cupin-voittoon-viime- hetken-osumalla/ ==Alkulohkot== === Oulu === Lohko A pelattiin Oulussa 28.10.- 30.10.2022.https://www.finbandy.fi/fi/kilpailukausi-kaynnistyy-oulussa/ Lohkossa pelasivat Akilles, Narukerä, HIFK ja OLS. Joukkue O V T H Maalit Pisteet Narukerä 3 3 0 0 13-4 6 HIFK 3 1 1 1 9-11 3 Akilles 3 1 0 2 13-10 2 OLS 3 0 1 2 6-16 1 === Jyväskylä === Lohko B oli tarkoitus pelata Jyväskylässä.https://www.finbandy.fi/fi/suomen-cupin-osaturnaus-jyvaskylassa- peruuntuu/ Olosuhdeongelmista johtuen Lohko B päätettiin pelata niin, että Bandyliigan runkosarjaottelut toimivat samalla Suomen Cupin alkulohko- otteluina. Lohko B:ssä pelasivat Kampparit, Veiterä, JPS ja WP-35.https://www.finbandy.fi/fi/suomen-cupin-toinen-finalisti-selviaa-tanaan/ Joukkue O V T H Maalit Pisteet Veiterä 3 3 0 0 16-9 6 Kampparit 3 2 0 1 12-10 4 JPS 3 1 0 2 13-14 2 WP-35 3 0 0 3 8-16 0 == Loppuottelu == == Lähteet == Luokka:Jääpallon Suomen Cup Luokka:Vuoden 2022 jääpallo Luokka:Vuoden 2023 jääpallo
K. B. Andersen

Knud Børge Andersen (1. joulukuuta 1914 Kööpenhamina – 23. maaliskuuta 1984) oli tanskalainen sosiaalidemokraattinen poliitikko. Hän toimi Tanskan ulkoministerinä vuosina 1972–1973 ja 1975–1978. Lisäksi hän oli opetusministeri 1964–1968. Kansankäräjillä hän istui 1957–1970 ja uudelleen 1973–1981. Vuosina 1978–1981 hän toimi niiden puhemiehenä. Ulkoministerinä Andersen tuki humanitäärisesti muun muassa Angolan ja Mosambikikin itsenäisyysliikkeitä portugalilaisia siirtomaaisäntiä vastaan. Hän jatkoi kehitysapua vielä näiden maiden itsenäistyttyä, mikä aiheutti kitkaa Yhdysvaltojen kanssa, sillä Angola ja Mosambik kuuluivat kylmässä sodassa sosialistiblokkiin. Andersen perusteli tukea juuri näiden maiden etäännyttämisellä Neuvostoliiton vaikutuspiiristä. ==Lähteet== ==Aiheesta muualla== * K. B. Andersen Tanskan kansankäräjien verkkosivuilla Luokka:Tanskan ulkoministerit Luokka:Tanskan opetusministerit Luokka:Kansankäräjien puhemiehet Luokka:Vuonna 1914 syntyneet Luokka:Vuonna 1984 kuolleet
Viides adventti

Viides adventti on Raskasta joulua -projektin albumi, jonka julkaisi Gramophone Records 18. marraskuuta 2022. Albumi on omistettu edesmenneen Kimmo Blomin muistolle. Kappaleeseen ”Kehtolaulu”, joka on Kaisa Korhosen suomeksi sanoittama versio Queensrÿchen ”Silent Lucidity” -kappaleesta, julkaistiin musiikkivideo. == Kappaleet == # # – Antti Railio # – Noora Louhimo # – Marko Hietala # – Pekka Heino # – Tony Kakko # – Elize Ryd & Tommy Karevik # – JP Leppäluoto & Ilja Jalkanen # – kaikki (myös Kimmo Blom) # – kaikki == Lähteet == == Aiheesta muualla == * Viides adventti Discogsissa. * Luokka:Raskasta joulua -albumit Luokka:Vuoden 2022 joulualbumit
Anna Tenje

Anna Jenny Caroline Tenje (o.s. Bergkvist; s. 22. lokakuuta 1977 Värnamo) on ruotsalainen kokoomuspoliitikko ja Ruotsin nykyinen vanhus- ja sosiaalivakuutusministeri lokakuusta 2022. Hän on istunut valtiopäivillä vuosina 2006–2010. Tenje on opiskellut valtio-oppia Växjön yliopistossa ja toiminut Växjön kunnanhallituksen puheenjohtajana. ==Lähteet== ==Aiheesta muualla== * Anna Tenje Ruotsin valtiopäivien verkkosivuilla * Anna Tenje Ruotsin hallituksen verkkosivuilla Luokka:Ruotsin ministerit Luokka:Ruotsin kansanedustajat Luokka:Maltillisen kokoomuksen poliitikot Luokka:Vuonna 1977 syntyneet Luokka:Elävät henkilöt
Borås Tidning

Borås Tidning (lyh. BT; vuosina 1826–1833 Borås Weckoblad, 1834–1838 Borås Nya Tidning) on ruotsalainen vuonna 1826 perustettu sanomalehti, jonka kotikunta on Borås. Se ilmestyy joka päivä, on poliittiselta linjaltaan kokoomuslainen ja on vuodesta 2003 kuulunut Gota Media -konserniin. Lehti on vuodesta 2005 ollut tabloid-kokoinen. Borås Tidning.jpg|Lehtitalo Boråsissa. Borås Tidning 1839-01-04 1.jpg|Etusivu 4. tammikuuta 1839. ==Lähteet== ==Aiheesta muualla== * Lehden verkkosivut Luokka:Ruotsalaiset sanomalehdet Luokka:Boråsin kunta
Yhdysvaltain vaalit 2022

Yhdysvaltain vaalit 2022 järjestettiin 8. marraskuuta 2022. Silloin valittiin kongressin edustajainhuoneen kaikki 435 jäsentä ja hieman yli kolmasosa senaattoreista eli 35 senaattoria senaattiin. Kyseessä olivat välivaalit, sillä ne järjestettiin presidentin virkakauden puolessavälissä, eikä samaan aikaan järjestetä presidentinvaaleja. Lisäksi valittiin osavaltio- ja paikallistason viranhaltijoita kuten kuvernööri 36 osavaltioon ja kolmeen territorioon. Republikaanit voittivat enemmistön edustajainhuoneeseen. Kamppailu senaatin enemmistöstä oli tiukka ja demokraatit riippumattomine tukijoineen saivat suoran enemmistön senaattiin Raphael Warnockin voitettua urheilija Herschel Walkerin Georgiassa käydyissä Yhdysvaltain senaatin vaaleissa. Kuvernööreistä demokraatit voittivat republikaaneilta kolmessa osavaltiossa eli Arizonassa, Marylandissa ja Massachusettsissa, republikaanit demokraateilta yhdessä eli Nevadassa. Kuudessa osavaltioissa järjestetiin kansanäänestys liittyen aborttioikeuksiin, mikä johtui korkeimman oikeuden päätöksestä kumota Roe vastaan Wade: Kaliforniassa, Kansasissa, Michiganissa, Montanassa, Kentuckyssa ja Vermontissa. Vaaleja varjosti disinformaatio sekä pelko aseistautuneista ja puolueellisista vaalitarkkailijoista. == Katso myös == * Yhdysvaltain vaalit 2020 * Yhdysvaltain vaalit 2024 == Lähteet == == Aiheesta muualla == *
Examília

Examília () on Kreikan kylä, joka kuuluu hallinnollisesti Kórinthoksen kuntaan, Korinthian alueyksikköön ja Peloponnesoksen alueeseen. Kylän väkiluku on 1 810 (vuonna 2011). Examílian kylä, suomeksi ”Kuusi mailia”, sijaitsee noin kuusi kilometriä etelään Kórinthoksen kaupungista. Vuoteen 1962 saakka kylä tunnettiin nimimuodossa Examíllia (Εξαμίλλια). Examília muodostaa myös laajemman kyläyhdyskunnan (Δημοτική Κοινότητα Εξαμιλίων, Dimotikí Koinótita Examilíon), johon kuuluvat varsinaisen Examílian kylän lisäksi kylät Ágios Kosmás, Dáfni ja Káto Examília sekä Pyhän Kolminaisuuden luostari (Moní Agías Triádos). Koko yhdyskunnan väkiluku on 2 905. == Lähteet == Luokka:Kórinthos Luokka:Peloponnesoksen kylät
Kerí (kylä)

Kerí () on Kreikan kylä, joka sijaitsee Zákynthoksen saarella. Se kuuluu hallinnollisesti Zákynthoksen kuntaan, Zákynthoksen alueyksikköön ja Jooniansaarten alueeseen. Kylän väkiluku on 469 (vuonna 2011). Kerín kylä sijaitsee Zákynthoksen eteläpäässä noin 21 kilometriä etelälounaaseen saaren keskuksesta Zákynthoksen kaupungista. Kerí muodostaa myös laajemman kyläyhdyskunnan (Τοπική Κοινότητα Κερίου, Topikí Koinótita Keríou), johon kuuluvat varsinaisen Kerín kylän lisäksi Kerí-järven luona sijaitseva kylä Límni Keríou sekä kylät Apeláti ja Marathiás. Koko yhdyskunnan väkiluku on 788. Aiemmin kylä kuului Laganáksen kuntaan ja vuodesta 2011 lähtien Zákynthoksen kunnan Laganáksen kunnallisyksikköön. == Lähteet == == Aiheesta muualla == Luokka:Jooniansaarten kylät Luokka:Zákynthos
Koiláda (Argolis)

Koiláda (, ) on Kreikan kylä, joka kuuluu hallinnollisesti Ermionídan kuntaan, Argoliin alueyksikköön ja Peloponnesoksen alueeseen. Kylän väkiluku on 1 165 (vuonna 2011). Koiládan kylä, suomeksi ”Laakso”, sijaitsee noin 80 kilometriä itäkaakkoon Árgoksen kaupungista. Kylän lähellä sijaitsee Fránchthin luola, joka on Kreikan merkittävimpiä paleoliittisen ja neoliittisen kivikauden arkeologisia kohteita. Koiláda muodostaa myös laajemman kyläyhdyskunnan (Τοπική Κοινότητα Κοιλάδος, Topikí Koinótita Koiládos), johon kuuluvat varsinaisen Koiládan kylän lisäksi kylät Doroúfi ja Kámpos sekä Koronídan saari. Koko yhdyskunnan väkiluku on 1 249. Vuodesta 1997 se kuului Kranídin kuntaan ja vuodesta 2011 lähtien Ermionídan kunnan Kranídin kunnallisyksikköön. == Lähteet == == Aiheesta muualla == Luokka:Ermionída Luokka:Peloponnesoksen kylät
Koiláda

Koiláda (; transl. myös Kiláda) voi viitata seuraaviin paikkoihin Kreikassa: * Koiláda, kylä ja Lárisan kunnan kunnallisyksikkö Lárisan alueyksikössä Thessalian alueella * Koiláda, kylä Ermionídan kunnassa Argoliin alueyksikössä Peloponnesoksen alueella
Kóstos

Kóstos () on Kreikan kylä, joka sijaitsee Pároksen saarella. Se kuuluu hallinnollisesti Pároksen kuntaan, Pároksen alueyksikköön ja Etelä-Egean saarten alueeseen. Kylän väkiluku on 253 (vuonna 2011). Kóstoksen kylä sijaitsee Pároksen pohjoisissa keskiosissa noin seitsemän kilometriä itään saaren keskuksesta Paroikián kaupungista. Se on rakennettu noin 160 metrin korkeuteen merenpinnasta laskettuna. Kóstos muodostaa myös laajemman kyläyhdyskunnan (Τοπική Κοινότητα Κώστου, Topikí Koinótita Kóstou), johon kuuluvat varsinaisen Kóstoksen kylän lisäksi kylät Istérni ja Maráthi. Koko yhdyskunnan väkiluku on 427. Kóstoksen kylä on syntynyt venetsialaisaikana ja sen vanhimmat talot ovat tuolta ajalta. Kylän rakennuskanta edustaa perinteistä valkoista kykladista arkkitehtuuria. Nähtävyyksiin lukeutuvat myös lukuisat kirkot. == Lähteet == == Aiheesta muualla == Luokka:Etelä-Egean saarten kylät Luokka:Páros
Sabin Tambrea

Sabin Tambrea (s. 18. marraskuuta 1984 Târgu Mureș, Romania) on saksalaisromanialainen näyttelijä. Hän aloitti uransa nuorisoteatterissa ja jatkoi Berliner Ensemblessa vuonna 2008. Samaan aikaan hän alkoi saada yhä suurempia rooleja televisiotuotannoissa. Ensimmäisen merkittävän elokuvaroolinsa, Ludwig II:n, Tambrea näytteli 2012. Hänen roolihahmonsa etenkin televisiossa ovat usein synkkämielisiä. == Ura == Tambrea syntyi muusikkoperheeseen Târgu Mureșissa ja varttui Saksan Hagenissa, jossa hän kuului kaupunginteatterin lapsikuoroon. Teini-ikäisenä hän soitti viulua Nordrhein-Westfalenin osavaltion nuoriso-orkesterissa. 2000-luvun alussa Tambrea oli mukana perustamassa nuorten teatteria Lutz – Junge Bühne Hagen. Hän näytteli Lutzissa vuoteen 2006, jolloin hän aloitti opinnot berliiniläisessä Ernst Buschin teatterikoulussa. Hän valmistui näyttelijäksi 2010. Tambrea kuului Berliner Ensemblen näyttelijäkuntaan 2008–2017. Hänen roolitehtäviään olivat muun muassa Melchior näytelmässä Frühlings Erwachen, Violan ja Sebastianin roolit näytelmässä Was ihr wollt ja nimirooli näytelmässä Peter Pan. Tambrean ensimmäinen televisiorooli oli sivuosa komediasarjassa Disneys Kurze Pause vuonna 2007. Seuraavina vuosina hän näytteli sivuosia muutamissa televisiotuotannoissa ja elokuvissa. Tambrean ensimmäinen pääosa elokuvassa oli nimirooli historiallisessa draamassa Ludwig II vuonna 2012. Hän sai roolisuorituksestaan useita palkintoja. Seuraavat pääroolinsa Tambrea näytteli elokuvissa Jesus Cries (2013) ja Ma folie (2013). Vuonna 2020 hänellä oli Narzissin rooli elokuvassa Narziss und Goldmund. Goldmundin näytteli Jannis Niewöhner. Tambrean myöhempiä televisiorooleja ovat esimerkiksi Randolf sarjassa Das Geheimnis der Hebamme ja egomaanisen tehtailijanpojan rooli epookkisarjassa Ku'Damm 56 (2016) ja sen jatko-osissa Ku'Damm 59 (2018) ja Ku'Damm 63 (2021). == Lähteet == == Aiheesta muualla == *Tagesspiegel: Peter-Pan-Darsteller: Majestät will ein Rätsel bleiben Luokka:Saksalaiset näyttelijät Luokka:Vuonna 1984 syntyneet Luokka:Elävät henkilöt
Límni Keríou

Límni Keríou () on Kreikan kylä, joka sijaitsee Zákynthoksen saarella. Se kuuluu hallinnollisesti Zákynthoksen kuntaan, Zákynthoksen alueyksikköön ja Jooniansaarten alueeseen. Kylän väkiluku on 253 (vuonna 2011). Límni Keríoun kylä, suomeksi ”Kerí-järvi”, sijaitsee Zákynthoksen eteläosassa Laganáksenlahden rannalla ja samalla myös kylälle nimen antaneen Kerí-järven rannalla noin 19 kilometriä etelälounaaseen saaren keskuksesta Zákynthoksen kaupungista. Límni Keríou on osa noin kuusi kilometriä lounaaseen sijaitsevan Kerín kyläyhdyskuntaa. Aiemmin kylä kuului Laganáksen kuntaan ja vuodesta 2011 lähtien Zákynthoksen kunnan Laganáksen kunnallisyksikköön. == Lähteet == == Aiheesta muualla == Luokka:Jooniansaarten kylät Luokka:Zákynthos
Katherine Loferski

Katherine "Kit" Loferski (s. 1997) on yhdysvaltalainen jalkapalloilija, pelipaikaltaan hyökkääjä. Hän pelasi kuusi vuotta Floridan yliopiston Gators- joukkueessa. Kaudeksi 2022 hän siirtyi Suomen Kansallisessa liigassa pelaavaan Åland Unitediin, jossa hänen hyvä yliopistoaikainen ystävänsä Sarah Troccoli jo pelasi. Loferski pelasi liigakauden aikana 23 ottelua ja teki niissä 13 maalia. Hän teki kolme maalia eli hattutempun kolmannessa liigaottelussaan huhtikuussa Nurmijärven Jalkapalloseuraa vastaan ja kaksi viikkoa myöhemmin Oulu Nice Socceria vastaan. Hän saavutti SM-pronssia ja voitti Suomen Cupin. == Lähteet == Luokka:Yhdysvaltalaiset jalkapalloilijat Luokka:Vuonna 1997 syntyneet Luokka:Elävät henkilöt
Loukísia

Loukísia () on Kreikan kylä, joka kuuluu hallinnollisesti Chalkídan kuntaan, Euboian alueyksikköön ja Keski-Kreikan alueeseen. Kylän väkiluku on 1 161 (vuonna 2011). Loukísian kylä sijaitsee 15 kilometriä länteen Chalkídan kaupungista ja noin kaksi kilometriä sisämaahan Pohjoisen Euboianlahden rannasta. Loukísia muodostaa myös laajemman kyläyhdyskunnan (Τοπική Κοινότητα Λουκισίων, Topikí Koinótita Loukisíon), johon kuuluvat varsinaisen Loukísian kylän lisäksi kylät Anthidóna, Skroponéria ja Ylíki. Koko yhdyskunnan väkiluku on 1 359. Aiemmin kylä kuului Anthidónan kuntaan ja vuodesta 2011 lähtien Chalkídan kunnan Anthidónan kunnallisyksikköön. == Lähteet == Luokka:Chalkída Luokka:Keski-Kreikan kylät
Mármara (Páros)

Mármara () on Kreikan kylä, joka sijaitsee Pároksen saarella. Se kuuluu hallinnollisesti Pároksen kuntaan, Pároksen alueyksikköön ja Etelä-Egean saarten alueeseen. Kylän väkiluku on 552 (vuonna 2011). Mármaran kylä sijaitsee Pároksen itäosissa noin 15 kilometriä itäkaakkoon saaren keskuksesta Paroikián kaupungista. Se on osa Archílochoksen kyläyhdyskuntaa. Kylän nimi, suomeksi ”Marmorit”, viittaa kylässä siellä täällä oleviin marmorinkappaleisiin, joita on käytetty rakennuskivinä kylän taloissa ja kirkoissa. Kylän rakennuskanta edustaa perinteistä valkoista kykladista arkkitehtuuria. == Lähteet == Luokka:Etelä-Egean saarten kylät Luokka:Páros
Kauko Hynninen

Kauko Kalervo Hynninen (10. maaliskuuta 1933 Joroinen – 21. joulukuuta 1989 Kuopio) oli suomalainen näyttelijä. Hän näytteli Kuopion Yhteisteatterissa vuodesta 1963 alkaen. Lisäksi hänellä oli useita sivurooleja kokoillan elokuvissa ja televisiotuotannoissa. == Ura == Kauko Hynnisen vanhemmat olivat Vilho Hynninen ja Eva Hynninen. Hän aloitti näyttelijän uransa Varkauden työväen teatterissa 1958–1961, minkä jälkeen hän näytteli Vaasan Suomalaisessa teatterissa 1961–1963. Hynninen kiinnitettiin Kuopion kaupunginteatterin edeltäjään Kuopion Yhteisteatteriin 1963. Hynninen näytteli uransa varhaisvaiheessa Konsta Pylkkäsen roolin näytelmässä Havukka-ahon ajattelija.Teatterin maailma 1965, s. 176 Syksyllä 1967 hänellä oli päärooli musikaalissa Viulunsoittaja katolla. Hynnisen rooliluetteloon kuuluu myös muun muassa Marski (Päämajassa) ja Petruccio (Kiss Me Kate). Teatterityönsä ohella Hynninen näytteli sivurooleja muutamissa Mikko Niskasen ohjaamissa elokuvissa (Aika hyvä ihmiseksi, Ajolähtö, Syksyllä kaikki on toisin). Lisäksi hän näytteli erinäisissä televisiotuotannoissa (Ruusubaletti, Siunattu hulluus, Vetää kaikista ovista). Hynninen opiskeli nuoruudessaan laulua Elbe Nissisen, Aila Itäkylän ja Oiva Ruhasen ohjaamana. == Lähteet == * * === Viitteet === Luokka:Suomalaiset näyttelijät Luokka:Vuonna 1933 syntyneet Luokka:Vuonna 1989 kuolleet
Marmári (Kos)

Marmári () on Kreikan kylä, joka sijaitsee Kosin saarella. Se kuuluu hallinnollisesti Kosin kuntaan, Kosin alueyksikköön ja Etelä-Egean saarten alueeseen. Kylän väkiluku on 567 (vuonna 2011). Marmárin kylä sijaitsee Kosin pohjoisrannikolla noin 14 kilometriä länteen saaren keskuksesta Kosin kaupungista. Se on osa Pylín kaupunkiyhdyskuntaa. Marmári tunnetaan rantalomakohteena ja pitkästä Marmárin rannasta. Kylän koillispuolella sijaitsee Tigkákin suolajärvi ja Tigkákin kylä. Aiemmin kylä kuului Díkaioksen kuntaan ja vuodesta 2011 lähtien Kosin kunnan Díkaioksen kunnallisyksikköön. == Lähteet == == Aiheesta muualla == Luokka:Etelä-Egean saarten kylät Luokka:Kos
Marmári

Marmári () voi viitata seuraaviin paikkoihin Kreikassa: * Marmári, kylä ja Kárystoksen kunnan kunnallisyksikkö Euboian saarella Keski-Kreikan alueella * Marmári, kylä Kosin saarella Etelä-Egean saarten alueella == Katso myös == * Mármara, useita paikkoja
Montigny-le-Bretonneux

Montigny-le-Bretonneux on kunta Ranskassa Yvelinesin departementissa Île-de- Francen alueella. Se sijaitsee noin 25 km Pariisista lounaaseen. ==Historia== Montigny-le-Bretonneux oli tavallinen maalaiskylä aina 1600-luvulle saakka, jolloin Ranskan kuningas Ludvig XIV alkoi rakentaa lähistölle Versailles’n palatsia. Tuolloin paikalliset talonpojat saivat töitä palatsin rakennustöistä. Kunta kuitenkin pysyi asukasluvultaan pienenä. Vuonna 1900 asukkaita oli 340, vuonna 1970 asukkaita oli 1292. Tämän jälkeen alkoi kaupungistuminen ja vuonna 1980 asukkaita olikin jo 10 063. ==Nähtävyyksiä== Saint-Martinin kirkko on rakennettu osittain uudelleen vuonna 1610, koska se oli tuhoutunut satavuotisessa sodassa ja Ranskan uskonsodissa. Château de Montigny-le-Bretonneux (tunnetaan myös nimellä Château de la Couldre) on vuonna 1863 valmistunut asuinlinna. Se oli saman suvun omistuksessa vuoteen 1977 saakka. Nykyään se on vanhusten palveluasunto. Linnan 13 hehtaarin metsäinen puisto on kuitenkin avoinna yleisölle. Vuonna 1875 rakennettu Saint- Cyrin linnoitus valmistui Ranskan häviöön johtaneen vuonna 1870 alkaneen Saksan ja Ranskan välisen sodan jälkeen. Se on yksi Pariisia suojelevan puolustusjärjestelmän tärkeimmistä ja parhaiten säilyneistä osista. Linnoitus oli armeijan käytössä vuoteen 1944 saakka. Nykyään siellä on kulttuuriministeriön valokuva-arkisto. Vuonna 2014 kuntaan valmistui Vélodrome National -velodromi. Se tulee toimimaan vuoden 2024 kesäolympialaisten ratapyöräilyn kilpa-areenana. Tiedosto:Montigny le Bx Eglise St Martin.jpg|Saint-Martinin kirkko Tiedosto:Montigny le Bx Chateau.jpg|Château de Montigny-le-Bretonneux Tiedosto:Fort de Saint-Cyr 2011 1.jpg|Saint-Cyrin linnoitus === Arcades du Lac === Kunnan tunnetuin nähtävyys on Arcades du Lac. Se katalonialaisen arkkitehdin Ricardo Bofillin suunnittelema asuinalue. Alue on saanut inspiraationsa klassisesta ranskalaisesta renessanssityylistä, jota lähistön Versailles’n palatsikin edustaa. Pienikokoiset asuinrakennukset ovat kolmikerroksisia betonirakennuksia, jotka on rakennettu vuosina 1972–1975 sekä vuosina 1978–1980. Palatsimaisissa lammen rannalla olevissa Les Arcades -taloissa on 225 asuntoa. Lammen keskustaa kohti rakennetuissa Viaduct -taloissa, joka on saanut inspiraation Château de Chenonceaun -linnasta, on 74 asuntoa. ==Lähteet== ==Aiheesta muualla== Luokka:Yvelinesin kunnat
Jacqueline Hand

Jacqueline Anne "Jacqui" Hand (s. 19. helmikuuta 1999) on uusiseelantilainen jalkapalloilija, pelipaikaltaan hyökkääjä. Hän pelasi Yhdysvalloissa Colorado Collegen Tigers-joukkueessa. Kaudeksi 2022 hän siirtyi Suomen Kansallisessa liigassa pelaavaan Åland Unitediin. Hand pelasi ensimmäisen liigakautensa aikana 17 ottelua ja teki niissä seitsemän maalia, joista ensimmäisen heti ensimmäisessä liigaottelussaan huhtikuussa Helsingin Palloseuraa vastaan. Hän saavutti SM-pronssia ja voitti Suomen Cupin. Hand on pelannut Uuden-Seelannin nuorisomaajoukkueissa ja vuodesta 2021 alkaen myös naisten maajoukkueessa. Hän teki maalin marraskuussa 2021 Etelä-Koreaa vastaan. Hän on pelannut ennen vuoden 2023 MM-kilpailujen alkua 12 naisten maaottelua ja tehnyt niissä yhden maalin. == Lähteet == Luokka:Uusiseelantilaiset jalkapalloilijat Luokka:Vuonna 1999 syntyneet Luokka:Elävät henkilöt
Márpissa

Márpissa () on Kreikan kylä, joka sijaitsee Pároksen saarella. Se kuuluu hallinnollisesti Pároksen kuntaan, Pároksen alueyksikköön ja Etelä-Egean saarten alueeseen. Kylän väkiluku on 582 (vuonna 2011). pienoiskuva|vasen|Márpissan Pyhän Antonioksen luostari (Moní Agíou Antoníou). Márpissan kylä on rakennettu Kéfaloksen kukkulan länsirinteeseen ja sijaitsee Pároksen itäosassa noin 18 kilometriä kaakkoon saaren keskuksesta Paroikián kaupungista. Márpissa muodostaa myös laajemman kyläyhdyskunnan (Τοπική Κοινότητα Μαρπήσσης, Topikí Koinótita Marpíssis), johon kuuluvat varsinaisen Márpissan kylän lisäksi kylät Chrysí Aktí, Dryós, Píso Livádi, Pyrgáki, Toúrlos, Tsoukalás ja Tzánes sekä saaret Dryonísi ja Makronísi. Koko yhdyskunnan väkiluku on 1 065. Márpissan aikaisempi nimi oli vuoteen 1926 saakka Tsipídos (Τσιπίδος). Kylän rakennuskanta on pääosin 1500–1600-luvuilta ja edustaa perinteistä valkoista kykladista arkkitehtuuria. Kéfaloksen kukkulan huipulla sijaitsevat venetsialaisaikaisen, 1200-luvulla rakennetun linnan rauniot sekä Pyhän Antonioksen luostari (Moní Agíou Antoníou). == Lähteet == == Aiheesta muualla == Luokka:Etelä-Egean saarten kylät Luokka:Páros
Marpissa

Marpissa voi viitata seuraaviin: * Márpissa, kylä Pároksen saarella Kreikassa * ruokohypykit (Marpissa), hyppyhämähäkkien suku
Elämän lähteellä

Elämän lähteellä on Lakeuden ristin ympäristössä, Seinäjoella sijaitseva kokonaisteos joka kuuluu Alvar Aallon suunnittelemaan rakennuskokonaisuuteen. Elämän lähteellä on lahjoitettu Seinäjoen seurakunnan 100-vuotisjuhlan kunniaksi ja kuvastaa kyyhkysiä lähteellä. Teoksen symboliikka liittyy Raamattuun, jossa lähde ja virtaava vesi ovat iankaikkisen elämän vertauskuvia. Taideteos oli apteekkari Hellin Hokkasen lahjoitus seurakunnalle. == Lähteet == Luokka:Seinäjoen patsaat ja veistokset
Ystävyyttä yli rajojen

Ystävyyttä yli rajojen on Seinäjoen uimahalli-urheilutalon vieressä sijaitseva Raimo Utriaisen veistos. Konstruktivismia edustava teos on nurmitasanteella, jossa on myös valaistus. Teos pystytettiin Suomi-Neuvostoliitto-Seuran aloitteesta. Valmistuminen viivästyi seitsemällä vuodella, kun kaupunginhallitus ei nähnyt tarvetta edistää veistoshanketta. Veistos paljastettiin kesäkuussa 1987 kansainvälisessä juhlassa, jossa olivat paikalla edustajat Seinäjoen ystävyyskaupungeista. Teos symboloi rauhaa ja ystävyyttä. Teoksen lähellä olevassa seinässä on metallilaatta, johon on kirjoitettu teoksen nimi ja tekijä, sekä Seinäjoen ystävyyskaupungit vuonna 1987, joita olivat: * Kristinehamn, Ruotsi * Farsund, Norja * Skagen, Tanska * Velikie Luki, Neuvostoliitto * Schweinfurt, Saksan liittotasavalta * Thunder Bay, Kanada * Virginia, Yhdysvallat * Sopron, Unkari * Kozalin, Puola == Kuvia teoksesta == Tiedosto:Raimo Utriainen Ystävyyttä yli rajojen 1987 4.jpg Tiedosto:Raimo Utriainen Ystävyyttä yli rajojen 1987 7.jpg Tiedosto:Raimo Utriainen Ystävyyttä yli rajojen 1987 9.jpg Tiedosto:Raimo Utriainen Ystävyyttä yli rajojen 1987 12.jpg Tiedosto:Raimo Utriainen Ystävyyttä yli rajojen 1987 13.jpg Tiedosto:Raimo Utriainen Ystävyyttä yli rajojen 1987 10.jpg Tiedosto:Raimo Utriainen Ystävyyttä yli rajojen 1987 11.jpg == Lähteet == Luokka:Seinäjoen patsaat ja veistokset
Ukrainan puolustusministeriö

Ukrainan puolustusministeriö () on Ukrainan puolustuksesta ja asevoimista vastaava ministeriö. Ministeriötä johtaa Ukrainan puolustusministeri, mutta asevoimien ylipäällikkö on Ukrainan presidentti. Syyskuusta 2023 lähtien maan puolustusministerinä on toiminut Rustem Umjerov. Ministeriö perustettiin 24. syyskuuta 1991, kuukausi Ukrainan itsenäistymisen jälkeen. Vuonna 1994 Ukraina poisti vapaaehtoisesti kaikki neuvostoaikaiset ydinaseensa. Oli suunniteltu, että vuonna 2022 viisi prosenttia Ukrainan buttokansantuotteesta käytettäisiin puolustusministeriön tarpeisiin, mutta Venäjän hyökkäyksen takia koko vuoden summa kuluu joka kuukausi, sanoi ministeriö heinäkuussa 2022. == Lähteet == == Aiheesta muualla == * Viralliset sivut Luokka:Ukrainan asevoimat puolustusministeriö Luokka:Puolustusministeriöt
Gulag (täsmennyssivu)

Gulag tarkoittaa ainakin seuraavia: * Gulag, alkujaan 'leiriasioiden keskusvirasto', sittemmin Neuvostoliiton vankileirijärjestelmä * Gulag: Vankileirien saaristo, Aleksandr Solženitsynin kirja * Gulag: Vankileirien saariston historia, Anne Applebaumin kirja * Gulag, yhdysvaltalainen vuoden 1985 elokuva
Yrittäjä-Jussi

Yrittäjä-Jussi on alun perin Seinäjoen kauppaoppilaitoksen pihaan pystytetty pronssinen patsas, joka siirrettiin vuonna 2019 Seinäjoen keskustorille. Yrittäjä-Jussi oli Seinäjoen Keskon lahjoitus kaupungille. Tarinan mukaan patsaan mallina olivat Suomen Vähittäiskauppaliiton pienet puiset Aarne Hakala-Rahkon Yrittäjä-Jussi -patsaat. == Lähteet == Luokka:Seinäjoen patsaat ja veistokset
Horsma (veistos)

Horsma on Seinäjoen keskustorille vuonna 2019 valmistunut Risto Pentikäisen 4,7 metriä korkea patsas. Horsma on Etelä-Pohjanmaan maakuntakukka ja ilmentää siten paikallista identiteettiä ja kulttuuria. Risto Pentikäisen mukaan teos viittaa luonnon uudistumiseen, kukoistukseen ja kasvuun. Teos voitti keskustorille järjestetyn valtakunnallisen taidekilpailun vuonna 2017. == Lähteet == Luokka:Seinäjoen patsaat ja veistokset
Puolan Open

Puolan Open () on vuosittain käytävä Kyokushinin Puolan mestaruuskilpailut. Sitä on järjestetty vuodesta 2000 lähtien ja se käydään avoimessa painoluokassa. Turnaus on pidetty usein loppuvuodesta loka-marraskuussa.IKO-1. Latest Updates kyokushinresults.com Viitattu 27.10.2022 Historian menestynein ottelija on ollut Patryk Sypień, joka on turnauksen kuusinkertainen mestari. ==Tulokset== Vuosi Kultaa Hopeaa Pronssia 2000 Tomasz Najduch Krzysztof Habraszka Sylwester Sypień 2001 Tomasz Najduch Sylwester Sypień Piotr Łukasiewicz 2002 Karol Ciesluk Krzysztof Habraszka Michal Sieradzki Michal Dziedzic 2003 Michal Krzak Roman Zmora Karol Ciesluk Karol Ciesluk 2004 Marcin Miller Marcin Sieradzki Piotr Banasik Piotr Polewiak 2005 Marcin Sieradzki Marcin Miller Radoslaw Kosicki Piotr Polewiak 2006 Krzysztof Habraszka Michal Krzak Marek Bartosiewicz Patryk Wojnar 2007 Marek Bartosiewicz Marcin Miller Patryk Wojnar Marcin Sieradzki 2008 Marek Bartosiewicz Pawel Górniak Andrzej Ogonowski Luksaz Lemieszko 2009 Pawel Biszczak Karol Cielsuk Marek Odzeniak Radoslaw Kosicki 2010 Pawel Biszczak Karol Cielsuk Patryk Wojnar Marcin Guzik 2011 Pawel Biszczak Patryk Sypień Marek Odzeniak Marcin Grzeszczuk 2012 Patryk Sypień Marek Odzeniak Maciej Mazur Daniel Bukowy 2013 Patryk Sypień Damian Galiński Arkadiusz Sieczka Julian Szerszeń 2014 Andrzej Winiarski Michal Pniewski Filip Adamow Marcin Nowak 2015 Patryk Sypień Wojiech Zmija Marcin Kulakowski Mateusz Kaptur 2016 Maciej Mazur Patryk Sypień Damian Galiński Marek Wolny 2017 Maciej Mazur Damian Galiński Krzysztof Jelonek Dawid Petecki 2018 Maciej Mazur Marek Wolny Marek Odzeniak Mateusz Kaptur 2019 Patryk Sypień Marek Wolny Grzegorz Kędzierski Tomasz Wloczyk 2020 Patryk Sypień Marek Wolny Krzysztof Jelonek Szymon Olpinski 2021 Patryk Sypień Grzegorz Kędzierski Wiktor Kolaja Marek Odzeniak 2022 Szymon Olpinski Grzegorz Kędzierski Wiktor Kolaja Patryk Sypień 2023 Polish Open Weight Championships kyokushinresults.com Viitattu 27.10.2022 ==Menestyneimmät ottelijat== Ottelija Määrä Mestaruus vuodet Patryk Sypień 6 2012, 2013, 2015, 2019, 2020, 2021 Pawel Biszczak 3 2009, 2010, 2011 Maciej Mazur 3 2016, 2017, 2018 Tomasz Najduch 2 2000, 2001 Marek Bartosiewicz 2 2007, 2008 ==Lähteet== Luokka:Karatekilpailut Luokka:Kyokushin Luokka:Puolan urheilu
Kaaoksen kesyttäjät

Kaaoksen kesyttäjät on suomalainen tositelevisiosarja, jonka ensimmäinen tuotantokausi alkoi MTV3-kanavalla lokakuussa 2022. Ohjelmassa suomalaisperheet joutuvat luopumaan 50 prosentista omistamistaan tavaroista. Kaikki tavarat tyhjennetään asunnoista ja asetetaan kerralla nähtäville suureen halliin. Asunnon ollessa tyhjänä puuseppä rakentaa sinne uusia kaluste- ja säilytysratkaisuja, hyödyntäen käyttökelvottomia huonekaluja. Ohjelman vakiokasvot ovat juontaja Susani Mahadura, järjestäjä Laura Holmström ja puuseppä Einari Saarinen. Kaaoksen kesyttäjät perustuu brittiläiseen Sort Your Life Out in Seven Days -formaattiin. == Lähteet == == Aiheesta muualla == * Ohjelman esittelyvideo MTV Katsomon YouTube-kanavalla Luokka:2020-luvun suomalaiset tositelevisiosarjat Luokka:MTV3:n televisio-ohjelmat
Kirjeshakin maailmanmestaruus

Kansainvälinen kirjeshakkiliitto ICCF on järjestänyt MM-turnauksia vuodesta 1950 lähtien. Naisten MM-turnauksia alettiin pelaamaan vuonna 1968. Suluissa on turnauksen kesto. # Cecil Purdy (1950-1953) 1.M MM-kisat # Vjatšeslav Ragozin (1956-1959) 2.M MM-kisat # Alberic O'Kelly (1959-1962) 3.M MM-kisat # Vladimir Zagorovski (1962-1965) 4.M MM-kisat # Hans Berliner (1965-1968) 5.M MM-kisat # Horst Rittner (1968-1971) 6.M MM-kisat # Jakov Estrin (1972-1976) 7.M MM-kisat # Jørn Sloth (1975-1980) 8.M MM-kisat # Tõnu Õim (1977-1983) 9.M MM-kisat # Vytas Palciauskas (1978-1984) 10.M MM-kisat # Fritz Baumbach (1983-1989) 11.M MM-kisat # Grigori Sanakojev (1984-1991) 12.M MM-kisat # Mikhail Umanski (1989-1998) 13.M MM-kisat # Tonu Oim (1994-2000) 14.M MM-kisat # Gert Timmerman (1996-2002) 15.M MM-kisat # Tunç Hamarat (1999-2004) 16.M MM-kisat # Ivar Bern (2002-2007) 17.M MM-kisat # Joop van Oosterom (2003-2005) 18.M MM-kisat # Christophe Leotard (2004-2007) 19.M MM-kisat # Pertti Lehikoinen (2004-2011) 20.M MM-kisat # Joop van Oosterom (2005-2008) 21.M MM-kisat # Aleksandr Dronov (2007-2010) 22.M MM- kisat # Ulrich Stephan (2007-2010) 23.M MM-kisat # Marjan Šemrl (2009-2011) 24\. M MM-kisat # Fabio Finocchiaro (2009-2013) 25.M MM-kisat # Ron Langeveld (2010-2014) 26.M MM-kisat # Aleksandr Dronov (2011-2014) 27\. M MM-kisat # Leonardo Ljubičić (2013-2016) 28.M MM-kisat # Aleksandr Dronov (2015-2018) 29.M MM-kisat # Andrei Kotšemasov (2017-2019) 30.M MM-kisat # Fabian Stanach , Christian Muck , Ron Langeveld (2019-2022) 31.M MM-kisat # Jon Edwards (2020-2022) 32.M MM-kisat ==Lähteet== * * ===Viitteet=== Luokka:Kirjeshakki
National Defense Service Medal

pienoiskuva|Mitali valokuvattuna National Defence Service Medal () on yhdysvaltalainen sotilasansiomitali. Se perustettiin presidentin määräyksellä 22. huhtikuuta 1953. Mitalia jaetaan kunniakkaasta palveluksesta aktiivisessa palveluksessa oleville sotilaille, jotka osallistuvat seuraaviin operaatioihin: * Korean sota * Vietnamin sota * Persianlahden sota * Terrorisminvastainen sota Syyskuussa 2022 Yhdysvaltain puolustusministeriö ilmoitti, että se lopettaa mitalin jakamisen vuoden loppuun mennessä. Puolustusministeri Lloyd Austinin mukaan syy on se, että Yhdysvalloilla ei ole Afganistanista vetäytymisen jälkeen enää aktiivisia suuria sotilasoperaatioita, jotka linkittyvät terrorismin vastaiseen sotaan, joka alkoi syyskuun 11. päivän terrori-iskujen jälkeen. Mitali voidaan myöntää samalle henkilölle enintään neljä kertaa. Kun mitali myönnetään toisen tai useamman kerran, mitalin nauhaan kiinnitetään pronssinen tähti. * mitalin nauha == Lähteet == Luokka:Yhdysvaltain sotilasansiomitalit
Bohdan H’melnytskyin ritarikunta

Bohdan H’melnytskyin ritarikunta () on ukrainalainen ritarikunta, jota myönnetään sotilaille, ja toisinaan myös siviileille, poikkeuksellisista ansioista maanpuolustuksen saralla sekä toisen maailmansodan veteraaneille. Ritarikunta on nimetty hetmani Bohdan H’melnytskyin mukaan ja se on perustettu vuonna 1995. Kunnianosoitusta jaetaan kolmessa luokassa: * 1. luokka * 2. luokka * 3. luokka == Lähteet == Luokka:Ukrainan sotilasansiomitalit
Taiwanin puolustusministeri

Taiwanin puolustusministeri, virallisesti Kiinan tasavallan kansallisen puolustuksen ministeri (), on Kiinan tasavallan, eli Taiwanin, puolustuksesta vastaava ministeri. Perustuslain mukaan maan asevoimien ylipäällikkö on presidentti, mutta valtioneuvostoon tulee kuulua myös puolustusministeriö, joka on vastuussa maanpuolustuksesta. Tämän johdossa olevan puolustusministerin täytyy olla siviili. Virka perustettiin nykymuodossaan vuonna 1946 ja ensimmäisenä ministerinä toimi Bai Chongxi. Nykyisenä puolustusministerinä toimii Chiu Kuo-cheng, joka aloitti virassaan 23. helmikuuta 2021. == Lähteet == *
Bertel Laurén

Artur Bertel Laurén, vuoteen 1945 Gustafsson (20. lokakuuta 1909 Karjaa – 30. toukokuuta 1976 Helsinki) oli suomalainen yritysjohtaja, joka sai kauppaneuvoksen arvonimen. Laurénin vanhemmat olivat talonomistaja Arthur Karl Gustaf Gustafsson ja Sigrid Matilda Strandberg ja puoliso vuodesta 1935 farmaseutti Hilja Emilia Lehtinen. Laurén kävi keskikoulun 1925 ja kauppaopiston 1928. Diplomiekonomiksi hän valmistui Svenska handelshögskolanista 1932. Opintomatkoja Laurén teki lukuisiin eri maihin. Hän oli Oy Fiskars Ab:n konttoriharjoittelija 1927, Andelsbodenin päämyymälän lähettäjä ja konttoristi Karjaalla 1928–1929, SOK:n säästökassaosaston tarkastaja 1932–1936 ja mainososaston myymäläneuvoja 1936–1941, Keskeytysvakuutus Oy Otson tarkastaja 1941–1946, Hangö-Bromarf Handelslagin apulaisjohtaja 1946–1948, Lohjan Seudun Osuusliikkeen toimitusjohtaja 1948–1950, Oy Sokos Ab:n toimitusjohtaja 1950–1962 sekä SOK:n tavaratalo- osaston päällikkö 1960–1965 ja johtokunnan jäsen vuodesta 1961. Laurénilla oli myös sekä kotimaisia että kansainvälisiä liike-elämän ja osuustoiminnallisia luottamustehtäviä. Sotilasarvoltaan hän oli reservin kapteeni (1942). Kauppaneuvoksen arvonimen Laurén sai 1970.Kuka kukin on 1954, s. 452. Viitattu 28.10.2022. == Lähteet == Luokka:SOK:n johtajat Luokka:Suomalaiset yritysjohtajat Luokka:Kauppaneuvokset Luokka:Vuonna 1909 syntyneet Luokka:Vuonna 1976 kuolleet
Väinö Levelä

Väinö Richard Levelä (7. heinäkuuta 1894 Mäntsälä – 25. huhtikuuta 1983 Lahti) oli suomalainen autoalan kauppias, yrittäjä ja yritysjohtaja, joka sai kauppaneuvoksen arvonimen. Levelän vanhemmat olivat maanviljelijä Richard Brynolf Levelä ja Rosa Josefina Vasarainen ja puolisot vuodesta 1928 Elna Alina Ahola ja vuodesta 1947 Rachel Aino Stenberg. Levelä tuli ylioppilaaksi Porvoon suomalaisesta yhteiskoulusta 1916 ja valmistui agronomiksi 1925. Opintomatkoja hän teki sekä Euroopan eri maihin että Yhdysvaltoihin. Levelä oli maatilan isäntä Mäntsälässä vuodesta 1919 ja omistaja vuodesta 1928. Lahden Auto Oy:n perustajaosakas hän oli kolmen muun henkilön kanssa, joista yksi oli myöskin kauppaneuvoksen arvonimen saanut Viljo Lairila. Yhtiön hallituksen jäsen Levelä oli vuodesta 1932, yhtiön pääomistaja ja toimitusjohtaja 1933–1971 ja hallituksen puheenjohtaja vuodesta 1933. Hän oli myös Mäntsälän Osuusmeijerin isännöitsijä 1924, linja-autoliikennöitsijä vuodesta 1924, maanviljelysseurojen uudisviljelyn tarkastaja, Korpivaara & Halla Oy:n, Oy Henry-Auto Ab:n ja Tampereen Autotuonti Oy:n autojen välitysmyyjä 1926–1928, Vääksyn Mylly Oy:n perustajaosakas 1942, Onkimaan Sahan ja Höyläämön omistaja ja toimitusjohtaja 1947–1957, Nummisten Osuuskassan perustajajäsen 1921, sähköosuuskunnan perustajajäsen 1926, Mäntsälän Sähkö Oy:n perustajaosakas 1927, Heinolan Autoliike Oy:n perustajia 1940, Lappeen Auto Oy:n perustajia 1952, Nummisten puhelinosuuskunnan perustajajäsen 1952 ja Heinolan Autotalo Ky:n isännöitsijä vuodesta 1961. Levelällä oli lisäksi luottamustehtäviä, kuten Autoalan Keskusliiton hallituksen jäsenyys. Kauppaneuvoksen arvonimen hän sai 1970. == Lähteet == Luokka:Suomalaiset maanviljelijät Luokka:Suomalaiset kauppiaat Luokka:Suomalaiset yrittäjät Luokka:Suomalaiset yritysjohtajat Luokka:Kauppaneuvokset Luokka:Vuonna 1894 syntyneet Luokka:Vuonna 1983 kuolleet
Viljo K. Ruoho

Viljo Kalevi Ruoho (29. lokakuuta 1916 Salo – 23. maaliskuuta 1997 Helsinki) oli suomalainen yritysjohtaja, joka sai kauppaneuvoksen arvonimen. Ruohon vanhemmat olivat sahanasettaja Karl August Ruoho, aiemmin Förbom, ja ompelija Selma Maria Aro, aiemmin Ahlman. Hänen puolisonsa vuodesta 1943 oli Toini Rakel Helistö. Ruoho tuli ylioppilaaksi Salon yhteiskoulusta 1936 ja valmistui ekonomiksi Helsingin kauppakorkeakoulusta 1939. Kauppakamarin hyväksymä tilimies hänestä tuli 1950. Ruoho oli Kansallis-Osake-Pankin Salon konttorin virkailija 1936–1939, Oy Weilin & Göös Ab:n Paragon-osaston myyntiedustaja ja osastopäällikkö 1941–1955, Oy Paragon Ab:n myyntipäällikkö 1955–1960 ja Weilin+Göösin kaupallinen johtaja 1960–1962, varatoimitusjohtaja 1962–1967, yrityksen viimeinen toimitusjohtaja 1967–1976 ja hallituksen jäsen vuodesta 1966. Hän oli myös Kuhakirja Oy:n toimitusjohtaja ja hallituksen jäsen vuodesta 1967. Ruoholla oli lisäksi useita liike-elämän ja muita luottaustehtäviä, kuten Graafisen keskusliiton valtuuskunnan varapuheenjohtajuus 1967–1968 ja puheenjohtajuus 1968–1972, Elinkeinoelämän Valtuuskunnan jäsenyys 1969–1982 ja Suomen Kustannusyhdistyksen varapuheenjohtajuus vuodesta 1969. Sotilasarvoltaan Ruoho oli reservin yliluutnantti. Hän sai kauppaneuvoksen arvonimen 1976.Kuka kukin on 1978, s. 819. Viitattu 28.10.2022. == Lähteet == ==Aiheesta muualla== * Oman aikansa herra – kauppaneuvos Viljo K. Ruoho, 1985. Erkki Hongisto, Kirjakauppalehti, 88(1985)3, ss. 10–13. Luokka:Suomalaiset yritysjohtajat Luokka:Kauppaneuvokset Luokka:Vuonna 1916 syntyneet Luokka:Vuonna 1997 kuolleet
Marju

Marju on naisen etunimi. Se on Marjan hellittelymuoto, samoin kuin Marjo, Marjukka ja Marjut. Nimen merkitys on ’pieni Marja’. Marjua on käytetty Suomessa virallisena etunimenä 1920-luvulta alkaen, ja suosituimmillaan se on ollut vuosina 1955–1974. Elokuuhun 2023 mennessä Digi- ja väestötietoviraston etunimitilastoon on kirjattu noin 830–840 tämännimistä naista. Marju on Virossa yleisempi nimi kuin Suomessa. == Nimipäivä == Helsingin yliopiston elokuussa 2023 tekemän päätöksen mukaisesti Marju-nimi lisättiin suomalaiseen nimipäiväkalenteriin vuonna 2025. Marjun nimipäivä on 15. elokuuta. == Tunnettuja Marjuja == * Marju Lauristin (s. 1940), virolainen professori ja poliitikko == Lähteet == == Aiheesta muualla == * Etunimien taivutus: Marju (Kotimaisten kielten keskuksen verkkojulkaisu) Luokka:Etunimet
Judith – vaarojen raja

Judith – vaarojen raja (Judith) on Daniel Mannin ohjaama jännityselokuva vuodelta 1966. Lawrence Durrellin julkaisemattomaan tarinaan perustuvassa elokuvassa Sophia Loren esittää keskitysleiriltä selviytynyttä juutalaisnaista, saksalaisen natsiupseerin entistä vaimoa. Nainen joutuu 1940-luvun lopun Palestiinassa välikappaleeksi natseja metsästävän Hagana- juutalaisjärjestön etsiessä hänen entistä miestään. Muita pääosia näyttelevät Peter Finch ja Jack Hawkins. Suomalainen elokuvajuliste mainosti tarinaa sensaatiohakuisesti: ”Judithilla oli vain yksi päämäärä… käyttää ruumistaan aseenaan… kostaakseen suunnattoman vääryyden.” == Rooleissa == == Vastaanotto == The New York Timesin aikalaisarvion mukaan elokuva on rutiinimainen jännitystarina, joka ratsastaa Sophia Lorenin maineella. Helsingin Sanomien Paula Talaskivi piti elokuvaa kiinnostavana Israelin valtion syntyaikojen ja kibbutsielämän kuvauksena, jännittävänä mutta pinnallisena. == Lähteet == == Aiheesta muualla == * Luokka:Vuoden 1966 yhdysvaltalaiset elokuvat Luokka:Vuoden 1966 brittiläiset elokuvat Luokka:Israelilaiset elokuvat
Vergangenheitsbewältigung

Vergangenheitsbewältigung (’menneisyyden hallinta’ tai ’taito käsitellä menneisyyttä’) tarkoittaa alun perin saksalaisessa kielenkäytössä, että kansakunta etsii totuutta menneisyytensä tapahtumista. Se on myös määritelty tarkoittamaan sitä, että menneisyys kohdataan avoimesti ja yritetään tulla sen kanssa toimeen. Saksan sanotaan onnistuneen tässä, kuten myös Etelä-Afrikka jossa perustettiin totuuskomissio selvittämään apartheidin aikaisia rikoksia . Esimerkkeinä maista, jotka eivät ole onnistuneet, Erkki Tuomioja mainitsee Japanin ja Serbian ja erityisesti Venäjän, joka ”on epäilyksettä ongelmallisin tapaus”. Lisäksi entisillä siirtomaavalloilla etenkin Britannialla ja Ranskalla on edelleen vaikeuksia käsitellä avoimesti esimerkiksi siirtomaasotiensa vaiheita johon kuuluvat Kenian Mau-Mau-kapina ja Algerian itsenäisyyssota. Kirsi Leskinen kirjoittaa maisterintutkielmassaan, että kyse on saksalaisissa kirjallisuuspiireissä toisen maailmansodan jälkeen käyttöön otetusta termistä, joka asettaa kirjallisuuden tehtäväksi alati käynnissä olevan menneisyyden käsittelyn, osittain sen haltuunoton, joka on jatkuvaa prosessia, ja kunkin sukupolven on se vuosikymmen toisensa jälkeen tehtävä. Kaunokirjallisuudella on ollut siinä keskeinen osuus, ja Leskinen mainitsee esimerkkinä Günter Grassin Saksan sotien jälkeisen sukupolven omanatuntona, joskin romaanin Sipulia kuoriessa (2007) jälkeen hänen merkitystään kyseenalaistettiin. ==Lähteet== Luokka:Historian käsitteet Luokka:Saksan historia Luokka:Saksankieliset sanat ja sanonnat